Document ID: 32001R1650

Komission asetus (EY) N:o 1650/2001,
annettu 14 päivänä elokuuta 2001,
A/B- ja C-tariffikiintiöissä yhteisöön tuotavien banaanimäärien vahvistamisesta vuoden 2001 neljänneksi vuosineljännekseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 216/2001(2), ja erityisesti sen 20 artiklan,
sekä katsoo seuraavaa:
(1) Neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetussa komission asetuksessa (EY) N:o 896/2001(3) vahvistetaan A/B- ja C-tariffikiintiöissä vuoden 2001 toisena vuosineljänneksenä käytettävissä olevat määrät ja enimmäismäärät, joille tuontitodistushakemuksia voidaan jättää vuoden 2001 kolmannen vuosineljänneksen osalta.
(2) Olisi määriteltävä A/B- ja C-tariffikiintiöissä vuoden 2001 neljäntenä vuosineljänneksenä jäljellä olevat tuontimäärät ottaen huomioon sekä vuoden 2001 toisena vuosineljänneksenä tariffikiintiöissä käytettävissä olevat määrät että vuoden 2001 kolmanneksi vuosineljännekseksi myönnetyissä tuontitodistuksissa mainittavat määrät.
(3) Tämän asetuksen säännösten on tultava voimaan viipymättä ennen kuin vuoden 2001 neljättä vuosineljännestä koskevien todistushakemusten jättäminen aloitetaan.
(4) Tässä asetuksessa säädetyt toimenpiteet ovat banaanien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Vuoden 2001 neljäntenä vuosineljänneksenä tariffikiintiössä käytettävissä olevat banaanien tuontimäärät vahvistetaan liitteessä.
2. Vuoden 2001 neljäntenä vuosineljänneksenä sellaisissa A/B- ja C tariffikiintiöihin jätetyissä tuontitodistushakemuksissa mainittu kokonaismäärä
a) jotka on jättänyt perinteinen toimija, ei voi olla suurempi kuin toimijalle asetuksen (EY) N:o 896/2001 28 artiklan 2 kohdan mukaisesti myönnetyn määrän ja vuoden 2001 kolmannen vuosineljänneksen osalta myönnetyissä tuontitodistuksissa mainittavien määrien välinen erotus,
b) jotka on jättänyt ei-perinteinen toimija, ei voi olla suurempi kuin toimijalle asetuksen (EY) N:o 896/2001 29 artiklan 1 ja 3 kohdan mukaisesti myönnetyn määrän ja vuoden 2001 kolmannen vuosineljänneksen osalta myönnetyissä tuontitodistuksissa mainittavien määrien välinen erotus.
Tuontitodistushakemuksen mukana on oltava jäljennös tuontitodistuksista, jotka on myönnetty toimijalle vuoden 2001 kolmannen vuosineljänneksen osalta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä elokuuta 2001.

Labels: 3
17